Rēzeknes novada mājas lapai

 Rēzeknes novada veco laužu pansionāts atrodas Stružānu pagastā, skaistā vietā ezera krastā. Blakus pansionātam ir ābeļu dārzs, kur pansionāta iemītnieki var atpūsties, pasēdēt paēnā un rudenī nobaudīt ienākušos ābolu ražu. Iestādes teritorija ir labiekārtota, daudz dekoratīvo apstādījumu, gludi celiņi pastaigām, ērti soli atpūtai.

 Rēzeknes novada veco ļaužu pansionāts nodrošina aprūpi un sociālo rehabilitāciju pensijas vecuma personām un cilvēkiem ar invaliditāti. Pansionāts pastāvīgu dzīves vietu var nodrošināt 50 personām.

 Pansionātam ir filiāle “Pilcene”, kas darbojas no 2013. gada decembra. Pansionāta filiālē var izmitināt 26 iemītniekus. Filiāle ir izvietota 2 stāvu ēkā ar gaišām, ērtām dzīvojamām un sadzīves telpām. Telpas ir piemērotas klientiem ar īpašām vajadzībām – ir margas, nobrauktuves, lifts.

 Pansionāta un filiāles iemītniekiem pakalpojumus nodrošina 25 darbinieki Strūžānos un 11 darbinieki Pilcenē. Lai klientiem nodrošinātu nepieciešamo veselības aprūpi un medicīnisko palīdzību, visi pansionāta un filiāles klienti tiek reģistrēti pie ģimenes ārstes Silvas Kairišas.

 Pansionāta iemītniekiem tiek organizēti dažādi pasākumi – koncerti, ekskursijas, sporta spēles. Svētkos koncertus sniedz vietējās skolas un bērnudārza audzēkņi, kā ari Tiskādu internātskolas bērni.

Kontaktinformācija:

Rēzeknes novada veco ļaužu pansionāts

Adrese: Slimnīcas 2, Stružānu pagasts, Rēzeknes novads, LV-4643

Pansionāta vadītāja : Ilga Lizdika, telefons – 26337692, tel./fakss – 64667586, e-pasts : pansionats2struzani@gmail.com

Sociālā darbiniece : Līga Skutele, telefons – 646675565, 29360609

Pansionāta filiāle “Pilcene”

Adrese: Pilcene, Dricānu pagasts, Rēzeknes novads, LV-4615

Filiāles vadītāja un sociālais darbinieks : Olga Piļka, telefons – 29199704, tel./fakss - 64611168